Document ID: /roh_data/filtered/fineweb-2-filterrobots_roh.jsonl.gz/23423

Grischun Central
Surses: Nov vehichel forestal
La vischnanca da Surses ha cumprà in nov vehichel forestal. Il vehichel da la marca HSM 805 HD ha custà 360’000 francs. El vegn a remplazzar dus vehichels vegls. Duvrà vegn el en l’entir territori dal Surses.
Legenda:
Venderdi curt avant gentar è il nov vehichel arrivà a Tinizong. Igl ha dà ina surdada festiva.
RTR, Federico Belotti
Sco quai che Pascal Murbach, il manader da l’uffizi forestal ha ditg, possia il nov vehichel vegnir duvrà sin tut las vias sco enfin qua, era sch’il vehichel è in pau pli grond e pli grev.
Ils turns da la suga possian da nov trair duas giadas 12 tonnas, cun la maschina veglia saja quai stà mo duas giadas 10 tonnas. Uschia daventia la lavur era pli effizienta, di Pascal Murbach.
RR actualitad 17:00
1990: Maschinas da guaud en acziun suenter l'orcan Vivian
Novitads
Grischun Central